google/wiki40b huggingface dataset:
Trøndelag Krigsseilerforening

Trøndelag Krigsseilerforening ble stiftet 26. april 1970 som landets første forening for krigsseilere og deres pårørende. Foreningen har lokaler i Kjøpmannsgata 89 i Trondheim, i en bygning som tidligere har vært kommandantbolig for Brattøra Bastion, senere tollbod og kontorer for havnevesenet.
Foreningen var medvirkende til at Norges Krigsseilerforbund ble stiftet i oktober 1970, og til at bladet Krigsseileren ble etablert samme høst. I 1982 var foreningen ansvarlig for å få reist Krigsseilermonumentet i Trondheim, utført av Kristofer Leirdal. Foreningen medvirker også ved arrangement i Minnehallen i Sjømannshjemmet på Lade.
Trøndelag Krigsseilerforening mottok Sør-Trøndelag fylkes kulturpris i 1998.
Ivøhus

Ivøhus (også kjent som Ifiø hus og Biskopsborgen) var et borganlegg på øyen Ivö i Ivösjön i det nordøstlige Skåne. Borgen er kjent som det siste tilholdssted for erkebiskop Anders Sunesen, og rester av den kunne ses over jorden helt frem til 1598.

Bygningen

Borgen Ivøhus ble oppført på øyens sydøstlige del på slutten av 1100-tallet som en tårnlignende forsvarsbygning. Sunesen skal så senere ha bygget det om til en borg etter europeisk forbilde. Det som står igjen av den er en halvkjeller ti meter lang og syv meter bred med to pillarer. I den vestre muren finnes en portal med sandstenprofil, og gjennom denne leder en trapp med ni trinn ned til den kryptlignende kjelleren. I murverket ses fem vindusåpninger, og spor etter tre andre som er murt til. Langs med sidene løper en sittebenk i sten. Taket har hvelvinger i teglsten fra første halvdel av 1200-tallet.
Arkeologiske undersøkelser viser at kjelleren har inngått i et større byggekompleks; en ca. 30 meter lang bygning som har ligget i øst-vestlig retning. Denne har formentlig hatt to etasjer over den gjenstående kjelleren.
På 1920-tallet var kjelleren dekket av en økonomibygning fra senere tid, hvor gårdens vogner ble plassert ovenpå hvelvene. Selve krypten hadde i lengre tid vært brukt som potetkjeller. I den forbindelse ble det diskutert hvordan man kunne verne kjelleren uten å rive økonomibygningen ned. Problemet løste dog seg selv, ved at lynet i 1927 slo ned i økonomibygningen, som deretter brant ned. På 1930- og 1940tallet gikk de arkeologiske undersøkelsene i gang, og den jordfylte kjelleren ble gravet ut. I dag beskyttes kjelleren og hvelvene av et lavt tak.

Anders Sunesen

Anders Sunesen vendte hjem til Danmark fra korstogene i Estland i 1221. Han var nå en syk mann, og paven tillot ham å nedlegge sitt embete. Plaget av gikt, valgte han å tilbringe sine siste år på sitt gods Ivøhus, som den gang tilhørte Åhus slott og len og dermed var direkte underlagt erkebispestolen. Hertil ankom den berømte kirkefyrsten med et stort følge av både munker, tjenere og soldater. Han døde på Ivøhus den 24. juni i 1228 og hans kiste ble ført gjennom de skånske land, til den ankom Lund hvoretter han ble gravlagt i Lund domkirkes nordre sidekor.
Som erkebiskop i Lund i årene 1201–04 lot han formentlig også oppføre Ivøhus' nærliggende Sankta Ursula kirke.
Brødbyre

Brødbyre er ei kiste med lokk, til oppbevaring av flatbrød, den gang da hjemmelaget flatbrød var vanlig på gårdene.  Brødbyrene hadde sin plass på stabburet.  Det var ofte kors innskåret på lokket og på sidene, slik at brødet var beskyttet mot onde makter. Flatbrød kunne også oppbevares i store tønner.
Indo-greske kongedømme

Det indo-greske kongedømmet dekket ulike deler av nordvestlige og nordlige indiske subkontinent i løpet av to århundre f.Kr. (fra 180 f.Kr. til rundt 10 e.Kr.), og ble styrt av mer enn tredve hellenistiske konger, ofte i konflikt med hverandre. Kongedømmet ble grunnlagt etter at den gresk-baktiske kong Demetrius invaderte India tidlig på det andre århundret f.Kr. I denne sammenhengen er grensene for «India» en fjellkjede i dagens Afghanistan og nord i dagens Pakistan som kalles for Hindu Kush. Grekerne i India ble etterhvert delt fra det Gresk-baktriske kongedømme sentrert i Baktria (i dag grensen mellom Afghanistan og Usbekistan). Uttrykket «indo-greske kongedømme» beskriver løselig et antall av ulike dynastiske styreformer.
Det var flere byer, som Taxila i den østligste delen av pakistansk Punjab, eller Pushkalavati og Sagala. Disse byene ville huse et antall dynastier i deres tid, og basert på Klaudios Ptolemaios' verk Geographia og terminologien fra senere konger, et visst Theophila i sør var også sannsynligvis et kongelig sete ved en tid.
I løpet av de to århundrene med deres styre kombinerte indo-greske konger gresk og indisk språk og symboler, noe som kan bli sett på deres mynter, og blandet antikk gresk religion med hinduistisk og buddhistisk religiøs praksis, noe som kan bli sett i arkeologiske levninger i deres byer og i tilkjennegivelsen av deres støtte til buddhisme. Det peker på en rik sammensmelting av indiske og hellenistiske kultur. Spredningen av indo-gresk kultur hadde konsekvenser som er følt selv i dag, spesielt via påvirkningen til gresk-buddhistisk kunst.
Indo-grekerne forsvant til slutt som en politisk selvstendig rike en gang rundt år 10 e.Kr. som en følge av invasjoner av indo-skytere, skjønt lommer av greske befolkningsgrupper forble i flere århundrer lengre under den påfølgende styret til indo-partiere (se Partia) og kushanere.
I promessi sposi

Historie

I promessi sposi var som med mange andre romaner som ble utgitt i Europa på 1820-tallet tydelig påvirket av Walter Scotts historiske romaner (Ivanhoe m.fl.). Romanen ble en stor suksess og ble rost blant annet av Goethe. 
Litteraturforskerne mener at romanen har hatt betydning for det italienske skriftspråkets utvikling ved at Manzoni i sin siste utgave i 1840 omarbeidet boken, som opprinnelig var skrevet på lombardisk eller milanesisk dialekt, til toskansk. Det førte til at toskansk ble normgivende da et litterært italiensk riksspråk vokste fram.
Fortsatt har den en sterk stilling i italienske skoler.
Boka er blitt til film (år 1909, 1913, 1923, 1941, 1964) og opera komponert av Amilcare Ponchielli (1856).

Kapittel 1-8: Flukten fra landsbyen

Renzo og Lucia er forlovet, og bor i en ukjent landsby i Lombardia, i nærheten av Comosjøen. Et bryllup er planlagt. Presten, Don Abbondio har opplevd en truende situasjon, der han har fått beskjed om paret ikke skal vies, fordi den lokale baronen (Don Rodrigo) krever at vielsen ikke skal finne sted.
Renzo får beskjed av presten at seremonien ikke skal finne sted på planlagt dato. Renzo klarer å få presten til å innrømme at det angivelig er Don Rodrigo som har tvunget fram endring i plan mht vielsen.
Agnese, mor til Lucia, råder Renzo til å rådføre seg med «Dr. Azzecca Garbugli», som er advokat i byen Lecco.
Grønnbåndet rotfly

Utseende

Et middelsstort (vingespenn 36 – 44 mm), grønt nattfly. Arten er helt umiskjennelig. Forkroppen er grønn, med brun karge og brunt på sidene. Forvingen er lyst blålig grønn, med en brunt tverrbånd i midten som er gjennomskåret av en kort, brun lengdebue. Ytterkanten er brun og tannete. Bakvingen er mørkt gråbrun.

Levevis

Arten har larver som lever på røttene av ulike gras. De voksne sommerfuglene flyr i august – september.

Utbredelse

Den er utbredt i Europa, bortsett fra den vestligste delen, og videre østover til Japan. I Norge er den funnet langs kysten vestover til Rogaland.
Tidsreise

Tidsreisemaskiner/-mekanismer

Robert Heinleins variant ligner på en firesidet pyramide og kan innstilles til både varianter i tid, rom og forfatterskapte universer (The Number of the Beast). Poul Anderson gir inntrykk av et møbiusband med en kontrollmekanisme utviklet mere enn 15 000 år fram i tid og bragt tilbake for å forsvare en utviklingslinje mot uvettig manipulering ved å konsentrere seg om sentrale historiske hendelsesforløp, der utfallet måtte bli slik historien fortalte.

Tidsreise og relativistisk tankegang

Albert Einstein kom med teorien om at lysets hastighet var den eneste konstanten i universet. Farten til lyset vil være lik uansett hvilket treghetssystem vi observerer den fra. Dette betyr at noe annet må endre seg. Tiden endrer seg for at vi skal kunne observere lysfarten slik vi gjør. Dette medfører at en person som beveger seg veldig fort i forhold til et treghetssystem vil ha en helt annen tidsregning. Tiden for personen som beveger seg vil gå mye senere. Dette gjelder også biologiske prosesser i kroppen.

Kommunikasjon og tidsreiser

En konsekvens av relativitetsteorien og at lyshastigheten ansees konstant, er at en reise med hastighet som nærmer seg lysets, vil gi økende forsinkelser i kommunikasjon mellom fartøy og base. Signal/støyforhold vil også bidra til at en ganske fort vil miste kontakt. Science fiction løser dette med at identiske tvillinger med latente telepatiske evner blir brukt som forbindelsesledd. Tankeoverføring synes å være spontan og uten forsinkelse.
Bladet Harstad

Bladet Harstad var en lokalavis som utkom i Harstad i Troms. Avisa var eid av flere aviser innen A-pressekonsernet og ble etablert som konkurrent til Harstad Tidende. Avisa utkom første gang høsten 1996 som ukeavis, men økte snart utgivelsesfrekvensen til tre dager i uka. Avisa ble lagt ned år 2000.
Opplaget i 1999 som var avisas siste driftsår, var vel 2400 eksemplarer. Ansvarlig redaktør var Frank R. Roksøy.
Avisa ble lagt ned dagen før Ofotens Tidende ble lagt ned. Mange ser på de to avisnedleggelsene som et samarbeid mellom eierne, A-pressen og Harstad Tidende Gruppen AS, som dermed sikret hver sin monopolavis i de to byene.
Wuxing

Wuxing (kinesisk: 吴兴区; pinyin: Wúxīng Qū) er et bydistrikt i byprefekturet Huzhou i provinsen Zhejiang i Folkerepublikken Kina. Det har et areal på 872 kvadratkilometer og talte i 2004 ca. 580 000 innbyggere.
Wuxing var tidigere en del av distriktet Shixia, som senere ble delt opp i de to distriktene Wuxing og Nanxun.
Pyronota

Utseende

Små oldenborrer (mindre enn 10 millimeter), blanke med metalliske farger.

Utbredelse

Slekten er utbredt på New Zealand.
Memorial Van Damme

Memorial Van Damme er et årlig friidrettsstevne som blir arrangert på Heysel stadion i Brussel i Belgia. Stevnet ble første gang arrangert i 1977. Det var tidligere en del av Golden League, og er nå en del av Diamond League.

Historie

Stevnet ble første gang arrangert i 1977, av en gruppe journalister, for å hedre Ivo van Damme, som hadde vunnet to sølvmedaljer ved sommer-OL 1976 i Montréal. Van Damme døde året før, i en bilulykke. 
Memorial Van Damme var en del av alle 12 Golden League-stevnene fra 1998 til 2009, og har fra 2010 vært en del av Diamond League.
Trine Hattestad har fortsatt stevnerekorden i spyd, med 67,76 meter, satt i 2000.
Forstad

En forstad er historisk begrep for et byområde som ligger utenfor bygrensen, utenfor den egentlige byen. Begrepet forutsetter en by med en definert bygrense. Forstedene var uregulerte byområder som vokste fram i en landkommune. I første omgang kom bosetningen langs landeveien som førte til byen, i neste omgang fortettet denne bebyggelsen seg til kvartaler med tett bybebyggelse. Historisk var forstedene ofte bosted for arbeiderklassen.
Ordet stammer fra det tyske vorstadt, «for-by», som er dannet etter mønster av det latinske suburbium, «under-by» (jf. engelsk suburb). Ordet forstad brukes ofte i flertallsformen forsteder.

Problemområder

Mange forsteder utviklet seg til politiske problemområder. I Norge gjaldt dette f.eks. Grønland, som dannet seg på østsiden av Christiania, med det offisielle navnet «Aggers Præstegjeld af Grønlands Fattigdistrikt». I 1658 fikk stattholder Nils Trolle svidd av hele forstaden. Andre ganger ble forstedene herjet av bybranner, men i begge fall ble de gjerne raskt gjenoppbygget.
På 1800-tallet skjedde forstadsutviklingen i større målestokk enn før. Folketallet steg raskt, den industrielle revolusjon skapte behov for store mengder arbeidskraft, og jernbanene - sist på 1800-tallet også de første forstadsbaner og sporveier - gjorde arbeidsfolkene mer mobile. Deler av forstedene hadde tendens til å utvikle seg til slumområder som var uønsket både i byene og i byenes omegnskommuner (ordet slum stammer fra engelsk og er kjent tilbake til 1845). I mange tilfelle utviklet det seg rene forstedskommuner, kommuner som ble dominert av sin forstedsbebyggelse. Forstedskommunene hadde gjerne en ung befolkning og større utgifter til fattigomsorg.
En mer fredelig løsning på forstedsproblemene enn å svi av eller rive forstedene av var å innlemme dem i byene. Byenes innbyggere hadde motforestillinger til dette. Mange steder skjedde det likevel, med utvidelser av bygrensene. Det førte ikke nødvendigvis til at fattigdommen i områdene ble mindre.

Norge

Den tidligere Aker landkommune, som omringet byen Oslo eller Kristiania fullstendig og ble slått sammen med den i 1948, var opprinnelig en bondebygd. På 1800-tallet vokste en krans av forsteder fram i de områdene av Aker som lå nærmest byen. Mange av forstadsboerne arbeidet i byen eller ved industribedrifter rett utenfor. Jernbanen og senere forstadsbanene åpnet for en mer spredt bosetning i villastrøk på tidligere jordbruksarealer, og herav mer pendling. Ved sammenslåingen med Oslo var mesteparten av Aker å regne som en forstad. Også Trondheim fikk forstadsbane.
I Oslo var Vaterland, Grønland, Enerhaugen, Fjerdingen, Hammersborg, Sagene og Pipervika noen av de tidlige forstedene som ble innlemmet i byen ved utvidelsen i 1859. Etter byutvidelsen vokste det fram nye trehusforsteder som Kampen, Vålerenga, Rodeløkka, Balkeby og Briskeby, men disse kom innenfor bygrensen i 1878, og det satte en stopper for bygging av flere trehus.
Arendal var en by som på 1800-tallet hadde svært trange bygrenser. Strandstedet Barbu var en typisk forstad som vokste fram rett utenfor Arendals grenser på 1800-tallet.
Aldabrica

Utseende

En ganske stor, avlang, mørk praktbille. Pronotum er avrundet sekskantet. Dekkvingene har opphøyde lengderibber.

Levevis

De voksne billene besøker gjerne blomster.

Utbredelse

Arten lever på Aldabra.
Jamaica Kincaid

Liv og virke

Kincaid bodde sammen med sin mor og sin stefar, som var snekker, frem til 1965. I sekstenårsalderen flyttet hun til Scarsdale utenfor New York City, for å arbeide som au pair. Hun arbeidet senere i magasinet Forbes. Hun studerte fotografi ved New School for Social Research og gikk så ett år på Franconia College i New Hampshire. Hun var deretter ansatt i tidsskriftet The New Yorker frem til 1995.
Hun har sønnen Harold og datteren Annie med sin eks-mann, komponisten Allen Shawn.

Forfatterkarriere

I 1973 skiftet hun navn til Jamaica Kincaid ettersom hennes familie misbilliget hennes skrivende virksomhet. Sine første forfattarerfaringer gjorde hun med artikler for magasinet Ingenue. 
Hennes roman Lucy (1990) er en fantasifull betraktning over hennes erfaringer av å bli voksen i et fremmed land, og fortsetter skildringen av hennes personlige historie som hun begynte på i romanen Annie John (1985). Andre romaner, som for eksempel The Autobiography of My Mother (1996) utforsker kolonialismen og meget av det sinne som knytter seg til den. Blant hennes andre utgivelser er novellesamlingen At the Bottom of the River (1983) og essaysamlingen A Small Place. 
Hun har også undervist i kreativ skriving ved Harvard University.
Jærrådet

Jærrådet er et interkommunalt samarbeidsorgan og regionråd for kommunene Gjesdal, Hå, Klepp, Sandnes og Time på Jæren. Regionrådet er et fellesorgan for koordinering og fellesløsninger i regionen.
Stratifisering av frø

Stratifisering av frø er å behandle frø på en måte som etterligner vinterforholdene i naturen. Hensikten er å stimulere frøene til å spire. Hos mange planter må nemlig frøene utsettes for en kuldeperiode før de spirer.
I naturen har frøene en hvileperiode der de ligger i frossen eller kald jord om vinteren. Frost og fuktighet bryter ned frøskallet, og den lave temperaturen stimulerer produksjon av hormoner slik at frøet spirer om våren. Hvileperioden er nødvendig at frøene ikke skal spire om høsten slik at planten seinere dør av frost. 
Stratifisering blir gjort ved at frø og fuktig sand blir lagt lagvis. Det latinske ordet stratum betyr «lag» og har gitt navn til behandlingen. En kan som et alternativ til sand bruke jord, mose eller vermikulitt. Ved kaldstratifisering er optimal temperatur 5 °C. Det finnes også noen typer frø som må stratifiseres ved romtemperatur, 15–20 °C.
Stratifisering må ikke forveksles med vernalisering som er å utsette en plante for lav temperatur for å stimulere blomstring.
Sverigemesterskapet i rullestolcurling 2013

Sverigemesterskapet i rullestolcurling 2013 ble arrangert i Karlstad 22. - 24. mars 2013 av Svenska Curlingförbundet.
Fransk film

Fransk film viser til filmindustrien som basert i Frankrike, som er filmens fødested og var ansvarlig for mange av filmens første betydelige bidrag. Flere betydningsfulle kinematiske bevegelser, inkludert Nouvelle Vague, den nye franske bølge, begynte i Frankrike. Kjente representanter er Jean-Luc Godard, en kontroversiell anti-borgerlig regissør, og andre er François Truffaut og Claude Chabrol.
Frankrike er kjent for å ha en sterk filmindustri, blant annet grunnet beskyttelse gitt av de franske myndigheter. Mange av filmens pionerer kom fra Frankrike: brødrene Lumière som lagde verdens første filmer, Émile Cohl som lagde den første animerte filmen, samt Georges Méliès som var en foregangsmann i å eksperimentere med filmatisk teknikk. Philippe Binant viste den 2. februar 2000 den første digitale filmframvisningen i Europa med DLP CINEMA-teknologien i Paris. 
I tillegg til landets sterke og nyskapende filmtradisjon, har Frankrike også vært et samlingssted for kunstnere fra hele Europa og fra resten av verden. Av denne grunn har fransk film tidvis vært sammenflettet med film fra utenlandske nasjoner. Regissører fra nasjoner som Polen (Roman Polański, Krzysztof Kieślowski, og Andrzej Żuławski), Argentina (Gaspar Noé og Edgardo Cozarinsky), Russland (Alexandre Alexeieff og Anatole Litvak), Østerrike (Michael Haneke), Georgia (Géla Babluani og Otar Iosseliani) er framtredende innen fransk film. Vekselvis har franske regissører hatt en profilert og innflytelsesrik karriere i andre land, slike som blant annet Luc Besson, Jacques Tourneur, og Francis Veber i USA.

Fransk film i tall

Det er flere årsaker til styrken i fransk film. Et annet element er det faktum at Paris har den høyeste tettheten av kinoer i verden, målt ved antallet kinoer per innbygger. Med 206,5 millioner kinobilletter solgt i 2010 og 215,6 millioner i 2011, er Frankrike det tredje største filmmarkedet i verden både hva gjelder besøk, (etter USA og India) og inntekter (etter USA og Japan). 
Fransk film er den mest suksessfulle filmindustrien i Europa i henhold til antall filmer som blir produsert per år. Det høyeste antallet var 261 filmer i 2010. Frankrike er også et av de få landene hvor ikke-amerikanske filmproduksjoner har høyest andel: amerikansk film er kun representert med 47,7 prosent av totale antall billetter i 2010. Det er hovedsakelig grunnet den kommersielle styrken til innenlandsk film, noe som utgjorde 40 prosent av billettene i 2011 (35,7 prosent i 2010; 45,4 prosent i 2008). 
Fransk filmindustri er også nærmere å være fullstendig selvforsynt enn noe annet land i Europa ved at det får rundt 80 til 90 prosent av kostnadene dekket fra inntekten fra det innenlandske markedet alene. I 2013 var Frankrike den nest største eksportør av film i verden etter USA. Tilsvarende viste en undersøkelse fra 2014 at fransk film er mest verdsatt i verden, nest etter amerikansk film.
Canvas (tv-kanal)

Bakgrunn

Frem til 2012 delte Canvas sendeflate med barnekanalen Ketnet, men Ketnet har nå fått sin egen frekvens på det belgiske digitale bakkenettet. I 2016 hadde Canvas en markedsandel på 5,2 prosent i det flamske tv-markedet – og var Flanderns fjerde største tv-kanal.
Grå kveldvikler

Utseende

En middelsstor til ganske stor (vingespenn 18-23 millimeter) vikler med litt avrundede forvinger. Som flere andre arter i slekten Epinotia er den svært variabel i fargen, og man må gjerne undersøke kjønnsorganene for å bestemme disse viklerne sikkert. Denne arten har vanligvis en stor, blek (ofte hvit) flekk ved forvingens bakkant, denne er noen ganger kantet med svart.

Levevis

Larven utvikler seg inne i et sammenrullet blad av bjørk (Betula spp.), av og til også andre løvtrær. De voksne viklerne flyr i juli-august.

Utbredelse

Den er utbredt over det meste av Europa, unntatt deler av Balkan, og finnes også i det nordlige Asia.
I Norge er den utbredt nord til Nord-Trøndelag, og finnes dessuten i Øst-Finnmark.
Panther Martin

Handling

En stort sett fraværende helgepappa tar med seg sin åtteårige sønn, Martin, på fisketur.
Sawako Yasumoto

Landslaget

Sawako Yasumoto spilte 2 landskamper for Japans kvinnelandslag.
Sargassohavets hemmelighet

Handling

Kaptein Lansen har skaffet seg et kondemnert skip og fører illegal last med eksplosiver og dertil noen få passasjerer. Destinasjonen er Sør-Amerika, men underveis kommer en storm som gjør at skipet trekkes inn i det ukjente Sargassohavet. Etterhvert strander de på en merkelig sumpeaktig øy der de blir hengende fast. Der angripes de av flere merkelige vesener, blant annet menneskeetende sjøgress og krabbemonstre. På øya støter de også på etterkommere av spanske conquistadorer som tror at den spanske inkvisisjonen fremdeles er gjeldende.

Om filmen

Filmen ble innspilt i Elstree Studios.
Den ble ingen publikumsuksess.
Filmen tittelmelodi ble skrevet og fremført av den britiske jazz-popgruppa The Peddlers.
Yeasayer

Yeasayer er et eksperimentell rock/indierock-band fra Brooklyn i New York, USA.
Bandet ble dannet i 2006, og består av Anand Wilder, Chris Keating og Ira Wolf Tuton. De beskriver selv musikken sin som «Middle Eastern-psych-snap-gospel».
Tarija

Tarija er en by sør i Bolivia. Den blei grunnlagt i 1574 og er hovedstad i departementet Tarija. Byen har rundt 170 000 innbyggere. Den ligger på en høyde av 1 854 meter over havet.